कुमालटारी कृषि फर्ममा आगलागी
तनहुँको बन्दीपुर गाउँपालिका–५ याम्पा कुमालटारीस्थित कुमालटारी कृषि फर्ममा बिहीबार दिउँसो आगलागी भएको छ । कृषि ज्ञान केन्द्र तनहुँका प्रमुख कुलप्रसाद तिवारीले सञ्चालन गरेको फर्ममा आगलागी भएको हो ।
अमरराज नहर्कीतनहुँ, माघ २६ गते । तनहुँको बन्दीपुर गाउँपालिका–५ याम्पा कुमालटारीस्थित कुमालटारी कृषि फर्ममा बिहीबार दिउँसो आगलागी भएको छ । कृषि ज्ञान केन्द्र तनहुँका प्रमुख कुलप्रसाद तिवारीले सञ्चालन गरेको फर्ममा आगलागी भएको हो । दिउँसो साढे ३ बजेदेखि सुरु भएको आगलागी अझै नियन्त्रण आउन सकेको छैन । प्रहरी चौकी डुम्रेका प्रहरी नायब निरीक्षक विजयनाथ यादवले पराल थुप्रो ठूलो भएको र गोठमा समेत सल्किएकाले आगो निभाउन कठिन भइरहेको बताउनुभयो । सुरक्षाकर्मी र स्थानीय बासिन्दाको सहयोगमा आगो नियन्त्रणमा लिने प्रयास भइरहेको छ भने फर्ममा रहेका गाई तथा बाख्रालाई सुरक्षित स्थानमा सारिएको जानकारी प्रहरी नायब निरीक्षक यादवले दिनुभयो ।यद्यपि, आगोमा परेर २० वटा कुखुरा भने जलेर मरेका छन् भने मानवीय तथा पशुको क्षति नभएको यादवले बताउनुभयो । विद्युत सट भएर आगलागी भएको अनुमान प्रहरीको छ ।